# 1. pielikums – Revīzijas komitejas locekļu kandidātiem izvirzāmo kritēriju piemērs

Zemāk ievietotās anketas piemērs ir rīks, ar kura palīdzību sabiedrība var izvērtēt, vai izvirzītajiem revīzijas komitejas locekļu kandidātiem piemīt nepieciešamās zināšanas, prasmes un tādas personīgās īpašības, kā spēja izdarīt pamatotus secinājumus, godprātība, augsti ētiskie standarti, komunikācijas spējas, kā arī spēja un vēlme iedziļināties un pārbaudīt sabiedrības vadības spriedumus. Revīzijas komitejas locekļiem jābūt plašai pieredzei, kas neaprobežojas tikai ar zināšanām gada pārskatu pārbaudīšanā. Anketas kritērijus var papildināt pēc sabiedrības ieskatiem, izvirzot papildus kritērijus.

Kā minēts Vadlīniju sadaļā 1.4.6, sākotnējo kandidātu atlasi izziņo sabiedrības valde un, pēc sabiedrības valdes vai padomes iniciatīvas, veic sabiedrība (piemēram, konkrēti padomes izvirzīti padomes locekļi, valdes locekļi vai sabiedrības personāla atlases nodaļa). Padome var arī noteikt atbildīgo personu izvirzīto kandidātu atbilstības novērtēšanai, kas attiecīgi aizpilda šo anketu.

|  |  |
| --- | --- |
| **Sagatavotājs** | **Vārds, uzvārds** **(tas var būt, piemēram, kāds konkrēts izvirzīts padomes vai valdes loceklis, vai sabiedrības personāla daļas pārstāvis)** |
| **Biežums** | **Pēc nepieciešamības** |

|  | Kritērijs | Jā | Nē | Neattiecas | Komentāri |
| --- | --- | --- | --- | --- | --- |
| A | **Kompetence un pieredze:** |
| 1 | Kandidātam piemīt tādas zināšanas, prasmes un personīgās īpašības kā: |
| a | Pamatota sprieduma veidošana |  |  |  |  |
| b | Labas komunikācijas prasmes |  |  |  |  |
| c | Spēja un vēlme iedziļināties un pārbaudīt vadības spriedumus |  |  |  |  |
| 2 | Kandidātam ir atbilstoša pieredze sabiedrības individuālām vajadzībām (piemēram, pieredze konkrētā nozarē, biznesa virzienā) |  |  |  |  |
| 3 | Kandidātam ir pieredze, zināšanas un kompetence uzņēmējdarbības un biznesa procesos |  |  |  |  |
| 4 | Kandidātam ir pieredze, zināšanas un atbilstoša kompetence gada pārskatu sagatavošanā, iekšējās kontroles sistēmās un revīzijas veikšanā |  |  |  |  |
| B | **Finanšu ekspertīze un finanšu jomas pārzināšana** |
| 1 | Kandidātam ir augstākā izglītība ekonomikas, vadības vai finanšu jomā un ne mazāk kā triju gadu atbilstoša profesionālā pieredze gada pārskata sagatavošanā vai šo pārskatu revīzijas veikšanā |  |  |  |  |
| 2 | Kandidāts ir zvērināts revidents |  |  |  |  |
| 3 | Kandidāts orientējas finanšu jomā, t.sk. ir spējīgs izprast gada pārskatus. |  |  |  |  |
| 4 | Kandidāts ir finanšu jomas eksperts atbilstoši šādiem kritērijiem: |
| a | Piemīt vispārīgi atzīto grāmatvedības principu un gada pārskatu sagatavošanas procesa izpratne |  |  |  |  |
| b | Piemīt spēja izvērtēt šo principu pielietošanu grāmatvedības aprēķinos un, nosakot nepieciešamo uzkrājumu un rezervju apjomu |  |  |  |  |
| c | Pieredze līdzīgas sarežģītības gada pārskatu revidēšanā, analizēšanā un/vai šādu darbu uzraudzībā |  |  |  |  |
| d | Izpratne par kontrolēm un kontroles procedūrām gada pārskatu sagatavošanā |  |  |  |  |
| e | Izpratne par revīzijas komitejas funkcijām |  |  |  |  |
| f | Izglītība vai pieredze kā finanšu/ grāmatvedības kontrolierim, grāmatvedim, revidentam vai pieredze citās līdzīgās profesijās |  |  |  |  |
| g | Pieredze kā vadītājam: galvenā finanšu kontroliera, galvenā grāmatveža, revidenta vai citu līdzīgu profesiju pārstāvju uzraudzībā |  |  |  |  |
| h | Pieredze kā vadītājam sabiedrību gada pārskatu sagatavošanā, revīzijā vai finanšu rezultātu novērtēšanā |  |  |  |  |
| i | Cita atbilstoša pieredze |  |  |  |  |
| C | **Neatkarības kritēriji** |
| 1 | Kandidāts sevi uzskata par neatkarīgu, saskaņā ar normatīvo aktu un sabiedrības noteiktajiem kritērijiem (ja tādus sabiedrība ir noteikusi) un ir rakstiski to apliecinājis |  |  |  |  |
| 2 | Kandidāts ir neatkarīgs savā raksturā un spriestspējā, un tam nav materiālas intereses vai apstākļu, kas varētu ietekmēt kandidāta spriestspēju, tai skaitā: |
| a | līdzdalība (lielāka par 20 procentiem kapitāldaļu vai balsstiesīgo akciju) sabiedrībā vai tās kontrolētajā komercsabiedrībā (meitas sabiedrībā); |  |  |  |  |
| b | pastāv vai pēdējo triju gadu laikā ir pastāvējušas darba tiesiskās attiecības ar sabiedrību; |  |  |  |  |
| c | laulība, radniecība vai svainība līdz otrajai pakāpei ar sabiedrības valdes locekli vai dalībnieku, kura līdzdalība sabiedrībā ir ne mazāka par 20 procentiem |  |  |  |  |
| d | cita veida personiska vai mantiska ieinteresētība, kas varētu apdraudēt viņa neatkarību un ko par tādu atzinusi sabiedrības dalībnieku sapulce |  |  |  |  |
| D | **Pārvaldība un godprātība** |
| 1 | Kandidāts ir parakstījis piekrišanu kļūt par revīzijas komitejas locekli, tādējādi apliecinot apņēmību godprātīgi pildīt savus pienākumus |  |  |  |  |
| 2 | Kandidāts izrāda apņēmību ievērot augstākos korporatīvās pārvaldības standartus (sabiedrība ar šo punktu var papildināt revīzijas komitejas kandidāta parakstīto piekrišanu kļūt par revīzijas komitejas locekli)  |  |  |  |  |
| E | **Laika ieguldījums** |
| 1 | Kandidāts ir parakstījis piekrišanu kļūt par revīzijas komitejas locekli, tādējādi apliecinot savu gatavību ieguldīt nepieciešamo laiku, lai izprastu galveno grāmatvedības principu izvēles pamatojumu, principu pielietojumu, kā arī lai gūtu pārliecību, ka rezultāts saskan ar viņa sākotnējo sapratni par principu pielietošanu |  |  |  |  |
| 2 | Kandidātam ir revīzijas komitejas lomas un uzdevumu pildīšanai nepieciešamais laika resurss |  |  |  |  |
| F | **Citi** |
| 1 | Kandidāts nav sabiedrības valdes loceklis, revidents, kas sabiedrībai sniedz vai ir sniedzis revīzijas pakalpojumu pēdējo triju gadu laikā pirms kandidēšanas uz revīzijas komitejas locekļa amatu, sabiedrības prokūrists vai komercpilnvarnieks |  |  |  |  |
| 2 | Kandidāts nav sabiedrības kontrolētās komercsabiedrības (meitas sabiedrības) valdes loceklis vai cita persona, kurai ir tiesības pārstāvēt šo kontrolēto komercsabiedrību (meitas sabiedrību) |  |  |  |  |
| 3 | Kandidāts nav bijis padomes loceklis sabiedrībai, kurai ir iestājusies maksātnespēja vai ir bijušas kādas citas nopietnas pārvaldības problēmas |  |  |  |  |
| 4 | Kandidātam vai tam tuvam ģimenes loceklim pagātnē nav bijušas ar interešu konfliktiem saistītas problēmas(Lai šo pārbaudītu, sabiedrībai būtu jāveic padziļināta kandidāta pārbaude) |  |  |  |  |
| 5 | Atlases procesa laikā kandidāts vai tam tuvs ģimenes loceklis nav iesaistīts kādā tiesvedībā  |  |  |  |  |
| 6 | Kandidātam ir nevainojama reputācija, ja uz viņu neattiecas neviens no šādiem apstākļiem: |
| a | persona ar tādu tiesas spriedumu vai prokurora priekšrakstu par sodu, kas stājies spēkā un kļuvis neapstrīdams, ir atzīta par vainīgu tīša noziedzīga nodarījuma izdarīšanā (neatkarīgi no sodāmības dzēšanas vai noņemšanas); |  |  |  |  |
| b | persona ir saukta pie kriminālatbildības par tīša noziedzīga nodarījuma izdarīšanu, bet pieņemts lēmums par kriminālprocesa izbeigšanu uz nereabilitējoša pamata. |  |  |  |  |
| c | Kandidātam nav uzsākts un procesā esošs tiesvedības process. |  |  |  |  |